  Наталья Тетерина Удмурт егитъёслэн «БиГерд» кыкетӥ улосвылкуспо форумазы пыриськыны мылкыд карисьёслэсь куриськонъёссэс кутыны кутскизы. Ужрад туэ 28-тӥ инвожое — 1-тӥ пӧсьтолэзе Тарстанысь Балтаси ёросын ортчоз, соку ик отын «Гырон-Быдтон» элькун шулдыръяськон радъяськоз. Со сярысь ивортэ Удмуртиысь Калыкъёслэн эшъяськон юртсылэн пресс-службаез. Форуме пыриськыны ӧтё Татарстан Элькунысь но Росси Федерацилэн мукет улосвылъёсысьтыз 16-ысен 30 аресозь удмурт егитъёсты Удмуртиысь Калыкъёслэн эшъяськон юртсылэн пресс-службаезУжрад улсын егитъёс «Творчество», «Спорт», «Этноблогинг» но «Дизайн» ӧръёсъя тодон-валанъёс но быгатонлыкъёс басьтозы. Озьы ик соос «Гырон-Быдтон» шулдыръяськонын радъяськись флешмобе пыриськозы. Пусъём, форуме пыриськисьёслэн одно ик удмурт йӧскалык дӥсьсы луыны кулэ. Ватсалом, «БиГерд» форумез Бигерысь удмуртъёслэн автономизы радъя. Мылкыд карисьёслэсь куриськонъёссэс чӧлсконъя 20-тӥ инвожоозь куто. Тодэ вайытом, нырысетӥез форум кылем арын 22–23 инвожое Татарстанысь Менделеевск ёросысь Тэремшур (Енабердино) черкогуртын ортчиз. Ужрадэ пыриськон понна 40 адями куриськон сётӥз.  Тегъёс: Лулчеберет егитъёс Удмуртия удмуртъёс Мерлык Татарстан  